 Αργοστόλι 31-05-2024

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΝΑΥΤΙΛΙΑΣ & ΝΗΣΙΩΤΙΚΗΣ ΠΟΛΙΤΙΚΗΣ

ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ-ΕΛΛΗΝΙΚΗΣ ΑΚΤΟΦΥΛΑΚΗΣ

ΑΕΝ ΙΟΝΙΩΝ ΝΗΣΩΝ

Γραφείο Σπουδαστικής Μέριμνας

**«Γνωστοποίηση διαδικασίας μετεγγραφών σπουδαστών ακαδημαϊκού έτους 2023-2024»**

ΣΧΕΤ: Άρθρο 27 της αριθ. 2231.2-13/42286/2019/06-06-2019 ΚΥΑ (ΦΕΚ 2028/Β/2019).

1. Το Γραφείο Σπουδαστικής Μέριμνας της ΑΕΝ Ιονίων Νήσων γνωστοποιεί ότι, οι αιτήσεις για μετεγγραφή πρέπει να κατατεθούν από τους ενδιαφερόμενους από **11-06-2024** μέχρι και **15-07-2024**.
2. Επίσης, γνωστοποιείται ότι μαζί με την αίτηση μετεγγραφής, συνυποβάλλονται απαραίτητα και τα κατά περίπτωση δικαιολογητικά. Προς υποβοήθησή σας αποστέλλεται στα «συνημμένα» και ένας πίνακας, στον οποίο παρουσιάζονται με απλουστευμένο τρόπο τα δικαιολογητικά που απαιτούνται για την κάθε περίπτωση ξεχωριστά, καθώς επίσης και τα εξής έγγραφα:

α) απόσπασμα του Κανονισμού Σπουδών, το οποίο και αποτελεί την ισχύουσα κανονιστική διάταξη που διέπει την υφιστάμενη διαδικασία μετεγγραφών,

β) έντυπο αίτησης μετεγγραφής (**ΕΝΤΥΠΟ -1**), καθώς και παράδειγμα ορθής συμπλήρωσής της και

γ) υπόδειγμα Υπεύθ. Δήλωσης (**ΕΝΤΥΠΟ -2**) για όσους δεν έχουν υποχρέωση σε υποβολή φορολογικής δήλωσης.

* **Επισημάνσεις:**

**i)** Οι αιτήσεις μετεγγραφών που θα κατατεθούν στην Ακαδημία μας μετά την καταληκτική προθεσμία που τίθεται στον Κανονισμό **(15η Ιουλίου 2024)**, δεν μπορούν να γίνουν αποδεκτές.

**ii)** Μαζί με τις αιτήσεις, πρέπει να αποσταλούν και **όλα** τα απαιτούμενα κατά περίπτωση δικαιολογητικά. **Εξαίρεση** αποτελούν οι Φορολογικές Δηλώσεις (Ε1) και τα Εκκαθαριστικά Σημειώματα των υπόχρεων, τα οποία μπορούν να κατατεθούν μέχρι και τη λήξη προθεσμίας που έχει θέσει το Υπουργείο Οικονομικών για την υποβολή τους, ερχόμενοι απαραίτητα σε συνεννόηση με το γραφείο Σπουδαστικής Μέριμνας.

**iii)** Οι Υπεύθυνες Δηλώσεις που εκδίδονται ψηφιακά μέσω της ηλεκτρονικής πλατφόρμας [www.gov.gr](http://www.gov.gr), γίνονται αποδεκτές από την Υπηρεσία μας.

ΕΚ ΤΟΥ ΓΡΑΦΕΙΟΥ ΣΠΟΥΔΑΣΤΙΚΗΣ ΜΕΡΙΜΝΑΣ

ΑΝΘ/ΣΤΗΣ Λ.Σ. ΚΟΤΙΝΗΣ Διονύσιος

Email:dkotinis@hcg.gr